**ZAKON**

**O IZMJENAMA I DOPUNI ZAKONA O VISOKOM OBRAZOVANjU**

Član 1.

U Zakonu o visokom obrazovanju („Službeni glasnik Republike Srpske“, br. 73/10, 104/11, 84/12, 108/13, 44/15, 90/16 i 31/18) u članu 5. u stavu 2. riječi: „(u daljem tekstu: Ministarstvo)“ brišu se.

Član 2.

U članu 10. u stavu 2. riječ: „Ministarstvo“ zamjenjuje se riječima: „Ministarstvo za naučnotehnološki razvoj, visoko obrazovanje i informaciono društvo (u daljem tekstu: Ministarstvo)“.

Član 3.

U članu 13. u stavu 2. riječi: „ministar prosvjete i kulture“ zamjenjuju se riječima: „ministar za naučnotehnološki razvoj, visoko obrazovanje i informaciono društvo (u daljem tekstu: ministar)“.

Član 4.

U članu 49. stav 11. briše se.

Dosadašnji stav 12. postaje stav 11.

Član 5.

U članu 98. stav 2. mijenja se i glasi:

„(2) Nastavnik i saradnik koji se nalazi na porodiljskom odsustvu ili bolovanju dužem od godinu dana ima pravo na mirovanje rokova za izbor u akademska zvanja, u skladu sa statutom visokoškolske ustanove.“

U stavu 4. riječi: „stava 1.“ zamjenjuju se riječima: „st. 1. i 2.“.

Član 6.

U članu 148. stav 1. mijenja se i glasi:

„(1) Studenti upisani na diplomski studij koji su ispunili uslove za sticanje statusa apsolventa do kraja akademske 2017/2018. godine, prema odredbama Zakona o univerzitetu (‘Službeni glasnik Republike Srpske’, br. 12/93, 14/94, 99/04 i 92/05), mogu završiti te studije po započetom nastavnom planu i programu, uslovima i pravilima studija najduže do kraja akademske 2019/2020. godine.“

Poslije stava 1. dodaju se novi st. 2. i 3. koji glase:

„(2) Studenti upisani na diplomski studij u trajanju od pet ili šest godina prema odredbama Zakona o univerzitetu mogu završiti te studije po započetom nastavnom planu i programu, uslovima i pravilima studija najduže do kraja akademske 2021/2022. godine.

(3) Studenti upisani na postdiplomski studij prema odredbama Zakona o univerzitetu mogu završiti te studije po započetom nastavnom planu i programu, uslovima i pravilima studija najduže do kraja akademske 2019/2020. godine.“

Dosadašnji st. 2. i 3. postaju st. 4. i 5.

U dosadašnjem stavu 2. koji postaje stav 4. riječi: „stava 1.“ zamjenjuju se riječima: „st. 1, 2. i 3.“.

U dosadašnjem stavu 3. koji postaje stav 5. riječi: „stava 1.“ zamjenjuju se riječima: „st. 1, 2. i 3.“.

Član 7.

U članu 149. u stavu 2. riječi: „30. septembrom 2020. godine“ zamjenjuju se riječima: „30. septembrom 2022. godine“.

Član 8.

Ovaj zakon stupa na snagu osmog dana od dana objavljivanja u „Službenom glasniku Republike Srpske“.

Broj: 02/1-021-251/19 PREDSJEDNIK

Datum: 14. mart 2019. godine NARODNE SKUPŠTINE

***Nedeljko Čubrilović***